4.  การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

ผลิตภัณฑ์ของบริษัทฯและบริษัทย่อย เป็นผลิตภัณฑ์อาหารเพื่อการบริโภคประเภทผลไม้บรรจุกระป๋อง
น้ำผัก ผลไม้และเครื่องดื่มบรรจุกล่อง UHT และพาสเจอร์ไรส์ ขวดพลาสติก PET
และกระป๋องสำเร็จรูปพร้อมดื่ม ผลิตภัณฑ์หลักของบริษัทฯ แบ่งเป็นดังนี้

(1) ผลิตภัณฑ์ผลไม้กระป๋อง

ประกอบด้วย ลำไย เงาะ ลิ้นจี่ มะม่วง มะละกอ ฝรั่ง ขนุน แห้ว สัปปะรด และลูกตาล เป็นหลัก
นำมาบรรจุกระป๋องขนาดต่าง ๆ กัน ขนาด 108oz. 20oz. 8.25oz. และ 6oz.
มีส่วนผสมที่ใช้บรรจุรวมกับผลไม้ เช่นน้ำเชื่อม น้ำสับปะรด และน้ำมะม่วง เป็นต้น

(2) น้ำผลไม้ และน้ำผักผลไม้ยูเอชที และพาสเจอร์ไรส์

ประกอบด้วย น้ำผลไม้100% ยูเอชที ขนาดบรรจุ 1000มล., และ 200มล.

น้ำผักผลไม้ 100% ยูเอชที มาลี เวจจีส์ ขนาด 1000มล.

น้ำผลไม้100% พาสเจอร์ไรส์ ขนาดบรรจุ 1000มล. 300มล.

น้ำมะพร้าว 70% PET มาลี โคโค่ ขนาด 360มล.

น้ำผลไม้ 40% ยูเอชที มาลี จู๊ซมิกซ์ ขนาด 200มล.

น้ำผลไม้ 15-40% มาลี ฟู้ดเซอร์วิส ขนาด 1000มล.

(3) เครื่องดื่มธัญญพืช

ประกอบด้วยน้ำนมข้าวโพดแท้ 100% ยูเอชที มาลี ไอ-คอร์น ขนาดบรรจุ 180 มล. มี

3 รสชาติ

(4) นมสดยูเอชที และพาสเจอร์ไรส์

ประกอบด้วยน้ำนม 100% ยูเอชทีตราฟาร์มโชคชัย ขนาด 200 มล. น้ำนมโคสด 100%
พาสเจอร์ไรส์ ตราฟาร์มโชคชัย ขนาด 5000มล. 2000มล. 800มล. 400มล. และ 200มล.

(5) สับปะรดกระป๋อง

ประกอบด้วยสับปะรดซึ่งตัดเป็นแว่น (slice) ชิ้นคละ (pieces) บรรจุในกระป๋องขนาดต่าง ๆ
ส่วนผสมมีน้ำเชื่อม

(6) น้ำสับปะรดเข้มข้น

เป็นน้ำสับปะรดที่ระเหยน้ำออกเพื่อให้มีความเข้มข้น โดยยังไม่ได้ปรุงแต่ง
ก่อนจะบริโภคจะต้องทำให้เจือจางก่อน
ผลิตภัณฑ์ชนิดนี้จะบรรจุในถุงปลอดเชื้อและแช่แข็งและนิยมผลิตเพื่อส่งออกเป็นหลัก
การใช้งานสามารถนำไปเป็นวัตถุดิบเพื่อผลิตอาหารอื่นๆ เช่น ไอศกรีม โยเกิต น้ำผลไม้พร้อมดื่ม
และผลิตภัณฑ์เบเกอรี่ เป็นต้น

(7) ข้าวโพดหวานบรรจุกระป๋อง

ประกอบด้วยข้าวโพดหวานบรรจุกระป๋อง ขนาดต่างๆ , ข้าวโพดหวานชนิดครีม

(8) ผลิตภัณฑ์เครื่องดื่ม

ประกอบด้วย กาแฟกระป๋องสำเร็จรูปพร้อมดื่ม ชาพร้อมดื่มบรรจุขวดพลาสติก PET และนำ้มะพร้าว
100% ยูเอชที ภายใต้เครื่องหมายการค้าของลูกค้า

2.  ตลาดและสภาวะการแข่งขัน

ผลิตภัณฑ์ข้าวโพดหวาน

การส่งออกข้าวโพดหวานกระป๋องของไทยในปี 2555 มีปริมาณลดลงจากปี 2554 ประมาณร้อยละ 7
แต่มีมูลค่าลดลงเพียงร้อยละ 0.3 เป็นยอดส่งออกทั้งสิ้น 5,685 ล้านบาท
ตลาดส่งออกญี่ปุ่นยังคงเป็นอันดับหนึ่ง และเกาหลีใต้เป็นอันดับสอง ส่วนการส่งออกไปสหภาพยุโรป
ยังคงมีปัญหาจากมาตรการกีดกันทางการค้า (Anti-Dumping)
สำหรับตลาดส่งออกของไทยไปรัสเซีย มีปริมาณลดลง เช่นกัน เนื่องจากค่าเงินรัสเซียอ่อนตัวลง
ส่งผลให้ปริมาณการสั่งซื้อลดลง

ในปี 2556 คาดว่าแนวโน้มปริมาณการส่งออกข้าวโพดหวานอาจจะใกล้เคียงหรือลดลงเล็กน้อย
โดยราคาสินค้าของประเทศไทยมีแนวโน้มปรับตัวสูงขึ้นเนื่องจากต้นทุนวัตถุดิบและค่าแรงในการผลิตเพิ่มสูงขึ้น

ผลิตภัณฑ์ผลไม้กระป๋อง

ในปีที่ 2555 ยอดขายผลไม้บรรจุกระป๋องในประเทศของบริษัทมีการเติบโตที่ลดลงเล็กน้อยประมาณ
2% เมื่อเทียบกับปี 2554 โดยมาจากปัจจัยหลายด้านด้วยกัน คือ ผลผลิตของผลไม้ในปี 2554
ที่มีอย่างจำกัด และต้นทุนวัตถุดิบที่สูงขึ้นอย่างต่อเนื่อง อย่างไรก็ตาม ผลไม้กระป๋องตรามาลี
ก็ยังคงสามารถรักษาตำแหน่งความเป็นผู้นำตลาดไว้ได้ เนื่องมาจาก
คุณภาพที่ได้รับการยอมรับจากผู้บริโภคว่าเป็นผลไม้ที่มีคุณภาพที่ดีที่สุดในตลาดผลไม้กระป๋อง
และการทำการตลาดอย่างต่อเนื่อง โดยแนวโน้มของตลาดในปี 2556
ตลาดผลไม้กระป๋องยังคงมีอัตราที่เติบโตอย่างต่อเนื่องประมาณ 5-10% และบริษัทฯ
ยังคงตอกย้ำความเป็นผู้นำในตลาดอย่างต่อเนื่องเพื่อสร้างการเติบโตและความเป็นหนึ่งในตลาดผลไม้กระป๋อง

  ผลิตภัณฑ์น้ำผักและน้ำผลไม้

ตลาดน้ำผักน้ำผลไม้พร้อมดื่มมีการเติบโตอย่างต่อเนื่องตลอดเวลาหลายปีติดต่อกัน
เนื่องมาจากผู้บริโภคหันมาสนใจและใส่ใจในสุขภาพของตัวเองมากขึ้น
ถึงแม้ว่าจากสภาวะเศรษฐกิจที่ผันผวนในปี 2555 ตลาดกลุ่มน้ำผลไม้พร้อมดื่มเปรียบเทียบปี 2554
และปี 2553 ยังคงมียอดขายที่เพิ่มขึ้นในกลุ่มน้ำพรีเมียม (100%) โดยที่กลุ่มยูเอชที 100%
มีการเติบโตประมาณ 13% และกลุ่มน้ำพาสเจอร์ไรส์เติบโต 38%

โดยในปี 2555 ทางบริษัทฯได้มีการวางแผนการตลาดในเชิงรุกมากขึ้น
โดยปรับภาพลักษณ์แบรนด์ใหม่ ผ่านการเปลี่ยนแบบบรรจุภัณฑ์ เพื่อจับกลุ่มวัยรุ่นและวัยทำงาน
และเปิดตัวสโลแกนใหม่ Malee Fruit with care พร้อมกับแคมเปญ “Why care?
เพราะความห่วงใยทำให้โลกน่าอยู่ขึ้น”
เพื่อสื่อถึงความห่วงใยของแบรนด์มาลีสู่ผู้บริโภคและแนะนำสินค้าใหม่ในกลุ่มน้ำผลไม้ 100%
ระดับพรีเมี่ยม หลากหลายรสชาติ เพื่อตอบสนองความต้องการของผู้บริโภค ได้แก่ น้ำผลไม้ 100%
ยูเอชที ตรามาลี มีด้วยกัน 2 รสชาติ คือ น้ำส้มวาเลนเซีย 100% , น้ำส้มโอเชี่ยน 100%
เพื่อตอบสนองความต้องการลูกค้าโดยตรง ซึ่งได้รับการตอบรับจากผู้บริโภคเป็นอย่างดี
และสามารถเจาะตลาดเข้าสู่กลุ่มผู้บริโภคระดับพรีเมี่ยมที่ใส่ใจรักสุขภาพ และมองหาสินค้าใหม่ๆ
ที่รสชาติดีมีคุณภาพ

ทั้งนี้แนวโน้มในปี 2556 ของตลาดน้ำผลไม้พร้อมดื่ม ยังคงเป็นแนวโน้มที่เติบโตอย่างต่อเนื่อง
เนื่องจากกลุ่มผู้บริโภคในยุคปัจจุบันได้หันมามองหาผลิตภัณฑ์ที่มีประโยชน์ต่อสุขภาพ
และคัดสรรสิ่งที่มีประโยชน์ให้กับตัวเองมากขึ้น
ทำให้สภาวะการแข่งขันในตลาดรุนแรงมากขึ้นไปด้วยจากการเข้ามาของคู่แข่งขันในตลาดรายใหม่ๆอีกหลายราย
โดยที่บริษัทฯยังคงมุ่งเน้นรุกตลาดอย่างเต็มที่และต่อเนื่องเพื่อสร้างการเติบโตและส่วนแบ่งการตลาดให้เพิ่มมากขึ้น

กลุ่มเครื่องดื่มธัญพืช

ตลาดกลุ่มเครื่องดื่มธัญพืชปี 2555 มีมูลค่า 2,000 ล้านโดยที่บริษัท ฯ มีความเติบโตที่ลดลง 8%
เนื่องจากการยกเลิกจำหน่ายในบางรสชาติ
กลุ่มผู้บริโภคมีทางเลือกในเรื่องเครื่องดื่มธัญพืชเพื่อสุขภาพที่หลากหลายขึ้น
และมีสินค้าใหม่ออกสู่ตลาดอย่างต่อเนื่อง ทำให้ผู้บริโภคเริ่มหันมาบริโภคเครื่องดื่มธัญพืชเพิ่มมากขึ้น
โดยแนวโน้มตลาดเครื่องดื่มธัญพืชปี 2556
ผู้บริโภคยังคงมองหาผลิตภัณฑ์ที่ให้คุณประโยชน์ตามความต้องการด้านสุขภาพกับเครื่องดื่มในกลุ่มนี้
รวมทั้งกระแสการใส่ใจในเรื่องสุขภาพที่มีมากขึ้นทำให้ตลาดในกลุ่มเครื่องดื่มธัญพืชจะคงได้รับความนิยม
โดยบริษัทจะยังคงมีการพัฒนาผลิตภัณฑ์ใหม่ๆ เพิ่มควาต้องการของสินค้าในกลุ่มนี้
พร้อมสร้างกิจกรรมการตลาดอย่างต่อเนื่อง
เพื่อตอบสนองกระแสคนรักสุขภาพในตลาดเครื่องดื่มธัญพืชนี้ด้วย

กลุ่มนมยูเอชที และนมพาสเจอร์ไรส์

ผลิตภัณฑ์นมยูเอชที ของบริษัท ฯ มีสัดส่วน 11% ของกลุ่มธุรกิจนมโดยรวมของบริษัท
มีการเติบโตที่เพิ่มขึ้น 3% ในขณะที่นมพาสเจอร์ไรส์ มีสัดส่วน 89% เติบโตขึ้น 27%
จึงทำให้ภาพรวมของกลุ่มธุรกิจนมมีการเติบโตเพิ่มขึ้นอย่างมากถึง 24%
สาเหตุเพราะการออกสินค้าใหม่ รสช็อคมอลต์ ซึ่งได้รับการตอบรับที่ดีจากผู้บริโภค
การเติบโตของช่องทางฟู้ดส์เซอร์วิส และการขยายลูกค้าเพิ่มเติมของหน่วยขายเอเย่นต์ ในปี 2556
บริษัทได้มีแผนในการขยายช่องทางการจัดจำหน่ายของนมยูเอชทีและนมพาสเจอร์ไรส์ให้เพิ่มมากขึ้น
เปิดตัวรสชาติใหม่ๆ เพื่อเพิ่มความต้องการของสินค้าในตลาด เจาะตลาดใหม่ๆ เพิ่มฐานผู้บริโภค
ตลอดจนการปรับรูปลักษณ์ฉลากและบรรจุภัณฑ์ให้ดูนำสมัยมากยิ่งขึ้น

กลุ่มลูกค้าเป้าหมาย

เครือข่ายซุปเปอร์สโตร์, ซุปเปอร์มาร์เก็ต, ร้านสะดวกซื้อ, ร้านค้า, ตัวแทนจำหน่าย
และผู้นำเข้ารายใหญ่ในประเทศต่างๆ

การจำหน่ายและช่องทางการจำหน่าย

1). ด้านการตลาดและการขายในประเทศ บริษัท มาลีเอ็นเตอร์ไพรส์ จำกัด
ซึ่งเป็นบริษัทย่อยมีหน้าที่จำหน่ายสินค้าตรามาลีและเป็นตัวแทนจำหน่ายนมยูเอชทีและนมพาสเจอร์ไรส์ตราฟาร์มโชคชัย
สำหรับช่องทางการจำหน่ายในประเทศประกอบด้วย เครือข่ายซุปเปอร์สโตร์, ซุปเปอร์มาร์เก็ต,
มินิมาร์ท, ร้านสะดวกซื้อ, ร้านขายส่ง, กลุ่มโรงแรมและภัตตาคาร ตัวแทนจำหน่ายโดยตรง
เรียกว่า Malee Direct Distributor (MDD) ซึ่งจะทำหน้าที่กระจายสินค้าของบริษัทฯ
เข้าสู่ร้านค้าย่อยโดยตรงในเขตพื้นที่ที่บริษัทฯ กำหนดให้

2). ด้านตลาดต่างประเทศจะขายผ่านตัวแทนจำหน่าย และขายไปยังลูกค้าโดยตรง
ซึ่งรวมไปถึงตลาดในประเทศเพื่อนบ้านคือ เขมร พม่า ลาว และเวียดนาม

ทั้งนี้ มูลค่าการจำหน่ายในประเทศ และต่างประเทศในปี 2555 มีสัดส่วนประมาณ 85:15
โดยตลาดหลักในต่างประเทศของบริษัทฯ คือ กลุ่มประเทศตะวันออกกลาง ยุโรป สหรัฐอเมริกา
และเอเชีย

4.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

การผลิต

จำนวนโรงงาน 2 โรงงาน

1. เลขที่ 26/1 ถนนทางเข้าอำเภอสามพราน ต. ยายชา อ. สามพราน จ. นครปฐม

เนื้อที่รวม 32 ไร่ 2 งาน 38 ตารางวา

  วัตถุประสงค์: เพื่อผลิตผลไม้บรรจุกระป๋อง, น้ำผลไม้, น้ำผักผลไม้และเครื่องดื่มบรรจุกระป๋อง,
  กล่อง UHT และขวด PET น้ำสับปะรดเข้มข้น

2. เลขที่ 110 ถนน รพช. บ้านแพง-ท่าลาด หมู่ที่ 9 ต. บ้านแพง อ. บ้านแพง จ.นครพนม

เนื้อที่รวม 190 ไร่ 81 ตารางวา

วัตถุประสงค์ : เพื่อผลิตข้าวโพดหวานบรรจุกระป๋อง

กำลังการผลิต (ต่อปี)

+----------------------------------------------------+-----------------+
| ประเภทผลิตภัณฑ์                                       | กำลังการผลิต      |
|                                                    |                 |
|                                                    | ปี 2555          |
+----------------------------------------------------+-----------------+
| ผักผลไม้กระป๋อง ข้าวโพดหวานกระป๋อง                      | 5,400,000       |
|                                                    |                 |
|   (กำลังการผลิตเต็มที่ – หีบ)                            |                 |
+----------------------------------------------------+-----------------+
| (2) เครื่องดื่มบรรจุกระป๋องและกล่อง                       | 193,000,000     |
|                                                    |                 |
|  (กำลังการผลิต – ลิตร)                                |                 |
+----------------------------------------------------+-----------------+
| (3) น้ำสับปะรดเข้มข้น                                  | 8,000           |
|                                                    |                 |
|   (กำลังการผลิตเต็มที่ – เมตริกตัน)                       |                 |
+----------------------------------------------------+-----------------+

วัตถุดิบและผู้จำหน่ายวัตถุดิบ

ข้อมูลเกี่ยวกับวัตถุดิบหลัก

บริษัทฯ จัดหาวัตถุดิบจากภายในประเทศเป็นส่วนใหญ่ โดยมีสัดส่วนการซื้อภายในและต่างประเทศ
95 : 5 ทั้งนี้บริษัทฯ ไม่มีการซื้อจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน สำหรับวัตถุดิบหลักนั้นประกอบด้วย
สับปะรดสด ข้าวโพดหวาน และผลไม้อื่น ๆ ผงกาแฟสำเร็จรูป ภาชนะกระป๋อง และกล่องกระดาษ
รายละเอียดเกี่ยวกับวัตถุดิบหลักมีดังนี้

  สับปะรดสด

  บริษัท ฯ มีนโยบายเน้นการจัดซื้อวัตถุดิบจากแหล่งที่เหมาะสม
  รวมทั้งได้ดำเนินการตามนโยบายส่งเสริมการปลูกสับปะรดโดยการทำ Contract Farming
  เพื่อเป็นการส่งเสริมและสนับสนุนให้เกษตรกรได้สามารถประกอบอาชีพ มีเงินทุนหมุนเวียน
  ได้สับปะรดที่มีคุณภาพตามมาตรฐานของโรงงาน

  ข้าวโพดหวาน

  บริษัท ฯ จัดซื้อวัตถุดิบข้าวโพดหวานจากการส่งเสริมการปลูกข้าวโพดหวานโดยการทำ
  Contract Farming เพื่อเป็นการส่งเสริมและสนับสนุนให้เกษตรกรได้สามารถประกอบอาชีพ
  มีเงินทุนหมุนเวียน
  และช่วยเหลือให้เกษตรกรสามารถเรียนรู้วิทยาการเกี่ยวกัเทคโนโลยีการเกษตรสมัยใหม่
  และการเพิ่มผลผลิตต่อไร่ ซึ่งในระยะยาวจะช่วยทำให้ปริมาณวัตถุดิบ และคุณภาพ
  มีเสถียรภาพมากขึ้น อีกทั้งบริษัทฯ ยังมีพื้นที่ปลูกของบริษัทฯ
  เองอีกจำนวนหนึ่งเพื่อทำการพัฒนารูปแบบ และวิธีการเพาะปลูกที่ถูกต้อง
  และเหมาะสมให้กับเกษตรกร เพื่อเพิ่มผลผลิต และลดต้นทุนต่อไป

ผลไม้อื่นๆ

ผลไม้อื่น ๆ ที่สำคัญประกอบด้วยเงาะ ลิ้นจี่ ลำไย มะม่วง มะละกอ และฝรั่งซึ่งบริษัทฯ
จะจัดซื้อจากสหกรณ์,ผู้รวบรวมและสมาชิกฯ
โดยเป็นการวางแผนการซื้อและควบคุมคุณภาพตลอดฤดูกาลของผลไม้นั้นๆ

ผงกาแฟสำเร็จรูป

สำหรับผงกาแฟสำเร็จรูปบริษัทฯ จะจัดซื้อจากผู้ผลิตในประเทศเป็นส่วนใหญ่
ราคาของผงกาแฟสำเร็จรูปมีความผันผวนบ้างเล็กน้อยโดยจะแกว่งตัวขึ้นและลงเพียงประมาณร้อยละ10
เนื่องจากกาแฟเป็นสินค้าบริโภคขนาดใหญ่ซึ่งเมื่อใดราคาในตลาดโลกผันผวน
ผู้ประกอบการรายใหญ่จะนำเอาสต๊อกกาแฟที่มีอยู่ออกมาสู่ตลาดโลกเพื่อลดความผันผวนของราคาในขณะนั้น

ภาชนะกระป๋อง

เนื่องจากผลิตภัณฑ์ส่วนใหญ่ของบริษัทฯ จะถูกบรรจุใส่ภาชนะกระป๋อง
กระป๋องจึงเป็นวัตถุดิบที่สำคัญคิดเป็นประมาณร้อยละ 25-40 ของต้นทุนการผลิต บริษัทฯ
จัดซื้อกระป๋องจากผู้ผลิตภายในประเทศรายใหญ่ 3-4 ราย

ปัญหาเกี่ยวกับวัตถุดิบ

ภาวะโลกร้อน ส่งผลให้มีทั้งภัยแล้ง และน้ำท่วม เป็นผลให้การคาดการณ์ปริมาณ

วัตถุดิบได้ยากขึ้น

ผลกระทบต่อสิ่งแวดล้อม

บริษัทฯตระหนักถึงความสำคัญของสิ่งแวดล้อม โดยมีระบบบำบัดน้ำเสียขนาดใหญ่ที่มีประสิทธิภาพ และ
ได้รับรางวัลโรงงานดีเด่นด้านสิ่งแวดล้อมประจำปี 2537, 2538 และ 2540
รวมทั้งรางวัลโรงงานพิทักษ์สิ่งแวดล้อมทางน้ำดีเด่นประจำปี 2537 อีกด้วย

  รางวัลชนะเลิศ Thailand Energy Awards 2008 จากกระทรวงพลังงาน ประเภทโครงการ
  พลังงานหมุนเวียนที่ไม่เชื่อมโยงกับระบบสายส่งไฟฟ้า (Off-Grid)
  ของกรมพัฒนาพลังงานทดแทนและอนุรักษ์พลังาน (พพ.) กระทรวงพลังาน
  จากโครงการการพัฒนาระบบก๊าซชีวภาพแบบUASB (Pond Type)
  ซึ่งผลิตจากกระบวนการน้ำเสียและเศษพืชผลเกษตรวัตถุดิบของโรงงาน
  ช่วยประหยัดค่าพลังงานไฟฟ้า และค่าพลังงานจากน้ำมันเตา
  ในปีเดียวกันบริษัทก็ยังได้รับรางวัลรองชนะเลิศ Asean Energy Awards 2008

  รางวัลยอดเยี่ยมประเภทอาหารจากพืช จากกรมโรงงานอุตสาหกรรม
  ในการเข้าร่วมโครงการที่เพิ่มคุณค่าและพัฒนาเทคโนโลยีการจัดการของเสียภายในโรงงานอุตสาหกรรมอาหารจากพืช
  ประจำปี 2554 เมื่อวันที่ 10 มกราคม 2555